सन्‍नाटे को चीरते हुए जो आवाज उठी है, वह कोई निष्‍कर्ष निकाले बगैर शांत नहीं हो सकती। जब आपने तय ही कर लिया है, गलत को गलत ही कहेंगे, चाहे वह दैनिक जागरण प्रबंधन ही क्‍यों न हो तो आपकी आवाज को समूची समष्टि सुन रही है। उसे वह भी सुनाई दे रहा है, जो दैनिक जागरण प्रबंधन अपनी हरकतों से कहना चाहता है और वह भी जो कर्मचारियों के विद्रोह से पैदा हुआ है। विद्रोह की आग में बड़े-बड़े साम्राज्‍य तबाह हो गए, तो दैनिक जागरण प्रबंधन की क्‍या औकात है। अदालतों में दैनिक जागरण प्रबंधन के पास बकलोली करने के सिवा कुछ नहीं बचा है। और अदालतें लंबे समय तक बकलोली बर्दाश्‍त नहीं करतीं। करना भी नहीं चाहिए। गलती से यदि ऐसा हुआ, तो सारी व्‍यवस्‍था तहस-नहस हो जाएगी। अराजकता फैल जाएगी। और अराजकता सहने की कूबत न तो सरकार में है और न ही दैनिक जागरण प्रबंधन में। शायद इसीलिए दैनिक जागरण प्रबंधन समय-समय पर रंग बदलता रहता है।